ཨ་རིའི་བོད་དོན་དམིགས་བསལ་འབྲེལ་མཐུད་པ་མཆོག་གིས་ཨ་རིའི་གྲོས་ཚོགས་འོག་མའི་རྒྱལ་ཁབ་བདེ་འཇགས་དང་འབྲེལ་བའི་སྲིད་གཞུང་ལེགས་བཅོས་ཐད་ཀྱི་གལ་ཆེའི་ཚོགས་ཆུང་ཞིག་གི་སྟེང་ཨ་རིའི་གཞུང་གིས་བོད་ནང་གི་བོད་མི་ཚོའི་ཆོས་དད་རང་དབང་སྲུང་སྐྱོབ་ཆེད་འབད་བརྩོན་ཇི་འདྲ་གནང་མུས་ཡིན་པའི་སྐོར་སྙན་གསེང་ཞུས་དོན་དུ།བོད་མི་ཚོའི་ཆོས་དད་རང་དབང་སྲུང་སྐྱོབ་ཆེད་ང་ཚོས་མུ་མཐུད་རྒྱབ་སྐྱོར་ཧ་ཅང་ཤུགས་ཆེ་བྱེད་བཞིན་པ་དེ་འདྲ་ད་བར་བྱུང་མྱོང་མེད།ཕྲན་རང་ཉིད་ཨ་རིའི་བོད་དོན་དམིགས་བསལ་འབྲེལ་མཐུད་མ་ཡིན་སྟབས།བོད་མིའི་ཆོས་དད་རང་དབང་ཐོག་རྒྱ་གཞུང་གིས་ཐེ་བྱུས་བྱེད་རྒྱུ་མཚམས་འཇོག་ཡོང་སླད་ཨ་རིའི་གཞུང་གིས་འབད་བརྩོན་གནང་བཞིན་པ་དེར་མཐུན་འགྱུར་རམ་འདེགས་ཞུ་རྒྱུ་ཁོ་མོའི་འོས་འགན་ཞིག་ཡིན་ཞེས་གསུངས་ཡོད།།